GALERIE FOTO Când a apărat ultima dată Horațiu Moldovan și cu cât i-a scăzut cota după transferul la Atletico Madrid
Naționala României joacă vineri seara pe Arena Națională un meci amical cu Irlanda de Nord.
* EURO 2024 este transmis de PRO TV, Pro Arena și VOYO
Titular la naționala României, portarul Horațiu Moldovan (26 de ani) nu a apărat deloc la Atletico Madrid, acolo unde s-a transferat în luna ianuarie de la Rapid.
Astfel, ultimul său meci oficial, și singurul din 2024, este Rapid - FC U Craiova 4-3 din 19 ianuarie.
De atunci, a bifat 14 prezențe pe banca de rezerve la Atletico, 9 în La Liga, 3 în Copa del Rey și celelalte 2 în Champions League.
Ciudat sau nu, dacă în decembrie anul trecut Moldovan avea o cotă de piață de 2,6 milioane de euro pe Transfermarkt, după transferul la Atletico aceasta i-a scăzut la 2,5 milioane de euro, cât este în prezent.
Madrilenii au plătit însă doar 800.000 de euro pentru a-l transfera de la Rapid pe titularul din poarta naționalei României.
Cine va apăra la EURO 2024, Moldovan, Niță sau Târnovanu? Răspunsul lui Duckadam pentru Sport.ro
Selecționerul Edward Iordănescu a convocat patru portari pentru amicalele cu Irlanda de Nord (22 martie, ora 21.45, Arena Națională) și Columbia (26 martie, ora 21:30, Civitas Metropolitano din Madrid): Horațiu Moldovan (Atletico Madrid), Florin Niță (Gaziantep), Ștefan Târnovanu (FCSB) și Marian Aioani (Farul).
"Nu aș merge neapărat pe forma lor. Cred că doi portari vor fi sigur la Euro, Moldovan și Niță, dacă, Doamne ferește, nu se vor accidenta.
Moldovan va fi titular, pentru că a avut o contribuție esențială în campania de calificare, iar Edi Iordănescu nu poate uita asta.
Nici Tătărușanu nu juca într-o perioadă, dar apăra la națională. La portari nu contează atât de mult dacă joci sau dacă nu joci.
Moldovan face antrenamente tari, îi trag la poartă fotbaliști mari, Griezmann, Morata. Jucătorii de câmp da, au o problemă dacă nu evoluează la echipele de club. La ei se simte mai mult", a explicat Helmut Duckadam pentru Sport.ro.
"Cine ar trebui să fie portarul titular la naționala României?" 70.000 de voturi în sondajul Sport.ro!
Sport.ro a inițiat un sondaj în care cititorii erau invitați să răspundă la întrebarea "Cine ar trebui să fie portarul titular la naționala României?".
Variantele de răspuns erau:
Horațiu Moldovan
Florin Niță
Ștefan Târnovanu
Marian Aioani
Alt goalkeeper.
După cele peste 70.000 de voturi exprimate, "câștigător" a fost Horațiu Moldovan (31,64%), urmat îndeaproape de Florin Niță (30,70%), peste Ștefan Târnovanu (27,82%), Marian Aioani (5,84%) și "alt goalkeeper" (4,01%).
Urmăriți SPORT.RO și pe Google News